... gospodo, poštovani gosti, otvaram 25. sjednicu Predstavničkog doma Parlamentarne skupštine Bosne i Hercegovine. Dame i gospodo, na današnje 25. zasjedanje Predstavničkog vijeća Parlamentarne skupštine Bosne i Hercegovine, pozvani su gosti i predstavnici međunarodnih nevladinih organizacija, koje su izrazile interes da prate rad ovog doma. Pozvani su, dakle, predsjedavajući i članovi Predsjedništva BiH, predsjedavajući i članovi Savjeta ministara Bosne i Hercegovine, predstavnik OHR-a, predstavnik OSCE-a, predstavnik Evropske unije, specijalni predstavnik generalnog sekretara Savjeta Evrope i šef Misije u BiH, predstavnik Posmatračke misije u BiH, predstavnici ambasada u BiH, koji su izrazili interes da prate rad Parlamentarne skupštine, predstavnici nevladinih organizacija, Centar civilnih inicijativa i Centar za promociju civilnog društva. Pozdravljam sve poslanike i prisutne goste na ovoj sjednici. Prema informaciji koju imam od Službe sjednici prisustvuje 35 poslanika. Pravdanje su najavili: Zorić Vinko, Đedović Ibrahim i Mišić Nenad. Ostale očekujemo da u toku zasjedanja pristignu na zasjedanje Predstavničkog vijeća Parlamentarne skupštine BiH. Dakle, konstatujem da ima kvorum za punovažan rad i odlučivanje. Dame i gospodo, zbog vama poznatih okolnosti, mi smo ovu sjednicu sazvali po hitnom postupku u skladu sa članom 47. stav 3. Poslovnika ovog doma. U pozivu za sjednicu dobili ste prijedlog dnevnog reda sa samo jednom tačkom a to je Izvještaj Komisije Kolegija o nastojanju za postizanje saglasnosti o Prijedlogu zakna o odbrani u drugom čitanju. U pozivu smo napomenuli da postoji mogućnost da se u dnevni red uvrste dva zakonska prijedloga, koji proističu iz zakona o odbrani. Mi smo neposredno pre ove sjednice održali Prošireni kolegij i donijeli odluku da se u dnevni red uvrsti i Prijedlog zakona o izmjenama i dopunama Zakona o Savjetu ministara i Prijedlog zakona o izmjenama i dopunama Zakona o ministarstvima i drugim organima uprave BiH. Dakle, mi predlažemo u ime Proširenog kolegija ili Prošireni kolegij predlaže Predstavničkom domu da usvoju dnevni red sa tri tačke, koje sam nabrojao. Otvaram raspravu, vezano za dnevni red. Izvolite. Niko se ne javlja za raspravu. Zaključujem raspravu i konstatujem da smo prihvatili dnevni red: 2 1. Izvještaj Komisije Kolegija o nastojanju za postizanje saglasnosti o Prijedlogu zakona o odbrani, 2. Prijedlog zakona o izmjenama i dopunama Zakona o Savjetu ministara BiH, drugo čitanje, 3. Prijedlog zakona o izmjenama i dopunama Zakona o ministarstvima i drugim organima uprave u drugom čitanju. Prelazimo dame i gospodo na prvu tačku dnevnog reda Ad.1. Izvještaj Komisije Kolegija o nastojanju za postizanje saglasnosti o Prijedlogu zakona o odbrani Vi ste dobili Izvještaj Komisje. Kao što ste vidjeli nije postignuta saglasnost o Prijedlogu zakona o odbrani u skladu sa članom 65. stav 4. mi treba da provedemo glasanje u drugom krugu. Podsjećam vas, koliko me sjećanje služi da su prihvaćena u raspravi u drugom čitanju dva amandmana gospodina Novakovića i da nije prihvaćen amandman SNSD-a o ukidanju regurutacije i profesionalnom služenju vojnog roka. To je i bio razlog zaštonismo imali saglasnost u Kolegiju. Mi danas nemamo mogućnosti da vodimo raspravu po Poslovniku, dakle, imamo mogućnost samo da se izjasnimo i idemo na izjašnjavanje. Ko je iz Federacije protiv zakona o odbrani u drugom čitanju?
Kompletan Dom.
Ko je za? Zahvaljujem. Ko je protiv? Ima li uzdržanih? Dakle, od 35 prisutnih za je glasalo 29 – protiv 6, suzdržan nije bio niko. Idemo sad tražimo i entitetsko izjašnjavanje. Ko je protiv iz Federacije? Nema niko. Ko je protiv iz RS? Zahvaljujem. Dame i gospodo, dakle, protiv iz Federacije nije bio ni jedan poslanik, iz Republike Srpske 6 protiv. Konstatujem da smo usvojili u drugom čitanju Zakon o odbrani BiH. Zahvaljujem i prelazimo na drugu tačku dnevnog reda. Ad.2. Prijedlog zakona o izmjenama i dopunama Zakona o Savjetu ministara BiH – drugo čitanje Otvaram raspravu. Je li se javlja neko za riječ? Ne javlja niko. Zaključujem raspravu. Idemona izjašnjavanje. 3 Ko je zato da prihvatimo zakon o izmjenama i dopunama Zakona o Savjetu ministara BiH drugo čitanje? Ko je protiv? Uzdržan? Dakle, od prisutnih 36 za je glasalo 30 protiv je glasalo 4 – suzdržana 2. Dakle, imamo većinu. Prelazimo na entitetsko glasanje. Ko je iz Federacije za? Ko je iz RS za? Dakle, iz Fedracije za je glasalo 24 iz RS je glasalo za 6. Konstatujem da smo usvojili Prijedlog zakona o izmjenama i dopunama Zakona o Savjetu ministara BiH. Ad.3. Prijedlog zakona o izmjenama i dopunama Zakona o ministarstvima i drugim organima uprave BiH u drugom čitanju Otvaram raspravu. Gospodin Novaković. Izvolite.
Kolege poslanici, cijenjeni gosti, Ja sam imao amandman na zakon o izmjenama i dopunama Zakona o ministarstvima, koji, u stvari treba da ispravi, po mom dubokom ubjeđenju grešku koju je Savjet ministara napravio, predažući u tri alineje, dakle, ovog člana nadležnosti Savjeta ministara, pri tome gubeći iz vida da su te nadležnosti već date Predsedništvu BiH u Zakonu o odbrani. S obzirom da smo mi maloprije usvojili Zakon o odbrani i da bismo usvajajući ovaj amandman, praktično došli do situacije da imamo dva različita teksta o nadležnosti. Znači, nadležnosti Ministarstva odbrane u dva različita zakona, ja ću, a imajući u vidu i da je Dom naroda usvojio u predloženom tekstu, ja ću povući amandman iz procedure, s tim da želim da obavijestim Dom da ću ići sa izmjenama i dopunama Zakona o ministarstvima, dakle, čimo vaj zakon postane važeći. Hvala lijepo.
Zahvaljujem kolegi Novakoviću. Zahvaljujem, dakle, nakon povlačenja amandmana gospodina Novakovića, amandmana drugih i nije bilo. Ko se dalje javlja za riječ? Ne javlja niko. Zaključujem raspravu i idemo na izjašnjavanje. Dobro je da je i SDS shvatio da je bolje povući amandmane nego se povući sa sjednice. Idemo, dakle, na izjašnjavanje. Ko je zato da prihvatimo Prijedlog zakona? Zahvaljujem. Ko je protiv? Uzdržan? Dame i gospodo, od 37 prisutnih, za je glasalo 31, protiv 5, suzdžrano 1. Dakle, imamo većinu, idemo na entitetsko izjašnjavanje. Ko je iz Federacije za? Zahvaljujem. Ko je iz RS za? 4 Dakle, dame i gospodo, za je iz Federacije glasalo 24 iz RS 6. Konstatujem da je usvojen Prijedlog zakona o izmjenama i dopunama Zakona o ministarstvima i drugih organima uprave BiH. Dame i gospodo, ja se zahvaljujem, time je 25. sjednica Predstavničkog vijeća Parlamentrne skupštine Bosne i Hercegovine završena. Hvala vam na ekspeditivnsoti i pažnji. Živjeli. Sjednica je završila sa radom u 13:45 sati.